Selle aruande õiguslik alus on määrus (EL) 2017/1601 (edaspidi „EFSD määrus“). EFSD määruse artikli 16 lõikes 3 on sätestatud, et komisjon esitab Euroopa Parlamendile, nõukogule ja kontrollikojale aruande Euroopa Kestliku Arengu Fondi (EFSD) tagatisfondi valitsemise kohta eelmisel kalendriaastal, sealhulgas hinnangu sihtsumma piisavuse, EFSD tagatisfondi taseme ja selle täiendamise vajaduse kohta.

Usalduse taastamiseks rakendasid valitsused päästepakette ja keskpangad võimaldasid enneolematus ulatuses rahalisi ümberkorraldusi (nt intressimäära langetamine ja/või varade ostmine), aidates turgudel rahuneda ja varade väärtusel taastuda. Pärast märtsi volatiilsust stabiliseerusid hinnavahed alates aprillist, jätkates vähenemist. Euroopas ja kogu maailmas pakutavate enneolematute rahastuspakettide, eelkõige 750 miljardi euro suuruse Next Generation EU rahastu väljakuulutamine kergitas juunis üldist tootluse taset, kuid keskpangad tõestasid oma otsusekindlust ja hoidsid seda liikumist kontrolli all, et tagada soodsad rahastamistingimused, võttes arvesse püsivaid langusriske. Ülejäänud aasta jooksul vähenesid euroalal tulusus ja hinnavahed järk-järgult, samal ajal kui investorite usaldus paranes jätkuvalt tänu edusammudele vaktsineerimises ja tänu täiendavate stiimulite lootusele pärast novembris toimunud USA valimisi. Bund lõpetas aasta –0,57 % juures.

EFSD tagatis on üks peamisi uuenduslikke elemente, mida kasutatakse partnerriikides selleks, et vähendada kestlikku arengusse tehtavate investeeringute riske ja soodustada niiviisi investeeringute hankimist, toetada kestlikku ja kaasavat majanduslikku ja sotsiaalset arengut, maksimeerida täiendavust ning kaasata ühisrahastuse kaudu erasektori vahendeid. Tagatis on mõeldud riskide leevendamiseks, et turumoonutusi tekitamata võimendada erasektoripoolset rahastamist.

Bilanss 2020. aasta 31. detsembri seisuga

(summad on eurodes, sulgudes – kulud/kahjud, sulgudeta – tulud/kasumid)

VARAD 31. detsember 2020 31. detsember 2019 eurot eurot PÕHIVARA 435 238 107 348 061 980 Müügivalmis finantsvarad 435 238 107 348 061 980 KÄIBEVARA 368 878 530 251 527 281 Müügivalmis finantsvarad 256 757 770 246 643 539 Nõuded (st väärtpaberite laenuks andmise tasud) 2 197 1 595 Raha ja rahaekvivalendid 112 118 563 4 882 147 Arvelduskontod 112 166 318 4 885 215 Raha ja rahaekvivalentide kogunenud intress (47 755) (3 068) VARAD KOKKU 804 116 637 599 589 261 NETOVARA JA -KOHUSTUSED 31. detsember 2020 31. detsember 2019 eurot eurot NETOVARA 804 091 888 599 567 587 Sissemakse ELi eelarvest 798 968 935 600 100 000 Õiglase väärtuse reserv 6 090 099 (188 713) Jaotamata kasum (343 700) (68 567) Majandusaasta tulem (623 446) (275 133) LÜHIAJALISED KOHUSTUSED 24/749 21/674 Muud võlad 24/749 21/674 NETOVARA JA -KOHUSTUSED KOKKU 804 116 637 599 589 261

4.2. Rahastamine

EFSD tagatisfondi rahastatakse Euroopa Liidu üldeelarvest ja Euroopa Arengufondist (EAF). EFSD tagatisfondi rahastamisallikad aastate 2014–2020 mitmeaastase finantsraamistiku ajal on: 400 000 000 eurot EAFi üldreservist ja 350 000 000 eurot Euroopa Liidu üldeelarvest. EFSD tagatisfondi võidakse rahastada ka liikmesriikide ja teiste panustajate vabatahtlikest sissemaksetest, investeeritud vahenditelt teenitud tulust ning makseviivituses olevatelt võlgnikelt saadud tulust ja summadest. Eesti, Tšehhi Vabariik, Taani ning Bill ja Melinda Gatesi sihtasutus eraldasid täiendavalt u 49 miljonit eurot.

Tagatisfond loodi 2018. aastal. 31. detsembriks 2020 oli liidu fondidest (nii ELi üldeelarvest kui ka EAFist) tagatisfondi tehtud maksete ja neile lisandunud vabatahtlike sissemaksete kogusumma 799 miljonit eurot. 2020. aasta lõpuni EFSD tagatisfondile taotlusi ei esitatud.

5. Sihtsumma asjakohasuse ja EFSD tagatisfondi taseme hindamine

EFSD määruses on EFSD tagatisfondi sihtsummaks sätestatud 50 % liidu üldeelarvest kaetavate EFSD tagatiskohustuste kogusummast. Liikmesriikide või muude rahastajate täiendavad vabatahtlikud sissemaksed on 100 % eraldistega kaetud. EFSD tagatise netovarade suurus on praegu 804 miljonit eurot.

2020. aasta 31. detsembri seisuga oli kümne finantseerimisasutusega sõlmitud kokku 18 EFSD tagatislepingut kogusummas 1 549 miljonit eurot, mis ületab tänu rahastajate täiendavale panusele EFSD algse tagatissuutlikkuse. EFSD eesmärk on tegeleda turutõrgete ja mitteoptimaalsete investeerimisolukordadega ning soodustada erasektoripoolset rahastamist. Kuna 2020. aastal levis üle kogu maailma COVID-19 viirus, otsustas komisjon kasutada EFSD tagatist vahendina, mis aitab partnerriikidel kriisist üle saada. See tähendas, et EFSD tagatis pidi kiirelt kohanema ülemaailmsest pandeemiast tingitud majandusvajadustega, keskendudes mikro-, väikestele ja keskmise suurusega ettevõtjatele, rahastamisele kohalikus vääringus ning tervishoiusektori toetamisele. Varem sõlmitud lepingud, mis hõlmasid mikro-, väikeste ja keskmise suurusega ettevõtjate rahastamist, täideti ning uute lepingute üle peeti läbirääkimisi ja allkirjastati need. Eriti oluline muutus oli uus kokkulepe eraldada 400 miljonit eurot COVID-19 vaktsiinide jagamiseks partnerriikidele.

EFSD tagatise ja sellega seotud tagatisfondi haldajana vastutab komisjon likviidsuspuhvri nõutava taseme säilitamise eest. Komisjoni toetab tagatiste tehnilise hindamise rühm (G‑TAG), kuhu kuuluvad krediidiriskieksperdid mitmest Euroopa finantseerimisasutusest. G-TAGi ülesanne on pakkuda sõltumatut ja erapooletut tehnilist oskusteavet pangandusega seotud küsimustes, sealhulgas riskiseireks garantiiga hõlmatud projektide rakendamise ajal.

Vastavalt G-TAGi hinnangule, mille rühm esitas oma 2021. aasta jaanuari arvamuses, on EFSD vahendite ammendumise tõenäosus kogu fondi eluea jooksul (hinnanguliselt umbes 19 aastat) 2020. aasta detsembri andmete põhjal (eeldusel, et keskmine hinnatoetus on 75 %) tunduvalt väiksem kui EFSD riskitaluvuspiir, mis keskmise stsenaariumi korral on 10 %. Sama kehtib ka keskmise stsenaariumi puhul, eeldades, et toetus on 100 %, mis on kooskõlas EFSD tagatisriskipoliitika suunistes sätestatud piirmääradega. Sellest hoolimata ületatakse suure riskiga stsenaariumi korral EFSD riskitaluvuspiir, eeldades, et tagatistasu toetus on 75 % või 100 %. Tõenäosus, et EFSD fond ühe aasta jooksul ammendub, on väiksem kui 0,02 %, eeldades, et tagatistasu toetus on 75 % või 100 %.